recursal/SuperWikiNEXT-32B huggingface dataset:
**سونو آنند شرما** (پیدائش 8 مارچ 1975ء) ایک سابق بھارتی بہرے بیڈمنٹن کھلاڑی ہیں۔  وہ 1997ء اور 2009ء میں دو بار ڈیف اولمپکس میں ہندوستان کی نمائندگی کر چکی ہیں۔ اس کی شادی مسٹر سومیش شرما سے ہوئی ہے، جو قومی سطح کے کرکٹر ہیں اور ان کے دو بچے سومیا شرما اور سکشم شرما ہیں۔ رف تگ ےھ ءج 

مارچ 2019ء میں، خواتین کے عالمی دن کے موقع پر اور اتفاق سے ان کی 46 ویں سالگرہ کے موقع پر انہیں دہلی حکومت اور دہلی کمیشن برائے خواتین کی سوسائٹی نے ناری شکتی ایوارڈ حاصل کرنے والوں میں سے ایک کے طور پر اعزاز سے نوازا۔  وہ متعلقہ باوقار ایوارڈ حاصل کرنے والی پہلی بہری خاتون بھی بن گئیں۔  رف تگ ےھ ءج

کیریئر
------

سونو آنند شرما نے 1997ء کے سمر ڈیف اولمپکس کے دوران ڈیف اولمپکس میں ڈیبیو کیا اور مکسڈ ٹیم ایونٹ میں طلائی تمغہ حاصل کیا جس میں دیگر نامور کھلاڑی راجیو بگا اور روہت بھاکر بھی شامل تھے۔ اس نے 2009 کے سمر ڈیف اولمپکس میں بھی حصہ لیا اور بغیر تمغے کے چلی گئیں۔  بین الاقوامی اور گھریلو سطح پر بیڈمنٹن کھیلنے سے ریٹائرمنٹ کے بعد، وہ بین الاقوامی کمیٹی برائے کھیل برائے بہروں میں شامل ہو گئیں۔  اس نے 2017 ءکے سمر ڈیف اولمپکس میں ہندوستان کی نمائندگی کرنے والی بیڈمنٹن ٹیم کے کوچز میں سے ایک کے طور پر بھی خدمات انجام دیں۔ رف تگ ےھ ءج



1. ↑  "Sonu Anand SHARMA"۔ deaflympics.com (بزبان انگریزی)۔ اخذ شدہ بتاریخ 08 اپریل 2019
2. ↑  "Delhi Commission for Women celebrates grit, fortitude; honours 28"
3. ↑  "Sonu Anand Sharma, 1st deaf women to win Delhi government's Nari Shakti Award, has proven everyone wrong"۔ newzhook.com (بزبان انگریزی)۔ 2 April 2019۔ اخذ شدہ بتاریخ 08 اپریل 2019
4. ↑  "Welcome to All India Sports of the Deaf"۔ www.aiscd.org۔ اخذ شدہ بتاریخ 08 اپریل 2019
5. ↑  "ICSD establishes Women in Sports Commission"۔ www.ciss.org (بزبان انگریزی)۔ اخذ شدہ بتاریخ 08 اپریل 2019
**ابو عبد الرحمٰن سلمہ بن شبیب حجری المسممی النسائی** ( وفات: 247ھ) آپ مکہ کے محدث اور حدیث نبوی کے راوی ہیں۔ان سے امام مسلم بن حجاج نے اپنی صحیح میں اور سنن اربعہ کے مصنفین نے روایات لی ہیں۔ آپ نے اصفہان میں سنہ 242 ہجری میں سکونت اختیار کی پھر نیشاپور میں رہے اور پھر مصر آ گئے پھر آپ سنہ 246 ہجری میں مکہ میں سکونت اختیار کی، پھر یہی 247 ہجری میں آپ کی وفات ہوئی۔

### روایت حدیث

یزید بن ہارون، زید بن حباب العکلی، ابوداؤد طیالسی، حجاج بن محمد، عبد الرزاق صنعانی، حفص بن عبد الرحمن نیشاپوری، محمد بن یوسف فریابی اور ابو مغیرہ الخولانی ان کی سند سے روایت ہے: مسلم بن حجاج، ابوداؤد، امام ترمذی، نسائی، ابن ماجہ، ابو زرعہ رازی، ابو حاتم رازی، عبد اللہ بن احمد بن حنبل، علی بن احمد علان، محمد بن ہارون الرویانی،حسن بن دقہ اصبہانی اور حاتم بن محبوب الھروی اور ان کے ایک شیخ امام احمد بن حنبل نے ان سے روایت کی ہے۔

### جراح اور تعدیل

ابو حاتم رازی نے کہا:صدوق" سچا ہے اور امام نسائی نے کہا:لا باس بہ" اس میں کوئی حرج نہیں۔ ابو عبد اللہ الحکیم النیشاپوری کہتے ہیں: اہل مکہ کا راوی ہے، اس کی صداقت اور سچائی پر اتفاق ہے، ابو نعیم الصبہانی نے کہا: وہ ثقہ لوگوں میں سے ہے، اس سے ائمہ اور اسلاف نے روایت کی ہے۔ حافظ ابن حجر عسقلانی نے کہا: ثقہ، حافظ ذہبی نے کہا: الحافظ، حجۃ ، ائمہ جوالین اور ائمہ صحاح ستہ نے ان سے روایات لی ہیں امام بخاری کے علاوہ ۔

### وفات

آپ نے 247ھ میں وفات پائی ۔

حوالہ جات
---------

1. ↑  شمس الدين الذهبي، سير أعلام النبلاء» الطبقة الثالثة عشر» سلمة بن شبيب، جـ 12، صـ 257، طبعة مؤسسة الرسالة 2001م آرکائیو شدہ 2020-04-26 بذریعہ وے بیک مشین
2. ↑  موسوعة الحديث، سلمة بن شبيب آرکائیو شدہ 2019-10-23 بذریعہ وے بیک مشین
**مکلف** وہ بالغ اور عاقل مرد یا عورت جس کی عمر اور حالت اس بات کی اجازت دیں کہ اس پر شریعت یا قانون کے احکام جاری ہوسکیں۔  

اسلامی فقہ کے اعتبار سے واجب یا فرض اعمال کے بجالانے کا ذمہ دار کو مکلف کہتے ہیں، یعنی جس پر شرعی احکام کی پابندی لازم ہو، مثلاً آدمیوں اور جنوں کو عبادت کرنے کا حکم دیا گیا ہے۔ انھیں دونوں کو مکلف کہتے ہیں۔ فرشتے اور دنیا کے باقی جاندار عبادت کے ُمکلف نہیں ہیں۔ اسی طرح مجنون اور بچہ (نابالغ) غیر مکلف کہلاتے ہیں۔  

مکلف اسی کو بنا یا جائے گا جس میں عقل وہدایت پائی جائے۔ عقل کا معاملہ یہ ہے کہ درجہ بدرجہ بڑھتی اور ترقی کرتی رہتی ہے۔ لیکن اس کا درجہ بدرجہ بڑھنا اور ترقی کرنا بہت پوشیدہ چیز ہے، جس کا پتہ لگانا قدرے مشکل ہے، اس لیے کوئی علامت اس کو پہچاننے کے لیے ہونی چاہیے۔ علما وفقہا نے ’’ بلوغ‘‘ کو ایک علامت کے طور پر ما نا ہے اور اسی بلوغ کو ’’ پوری عقل ‘‘ اور ’’ ناقص عقل‘‘ کے لیے ایک ’’ حدِ فاصل‘‘ بتلایا ہے ؛ اسی حد پر جب کوئی مرد یا عور ت پہونچ جائے تو ’’ شریعت کے تمام احکام ‘‘ کا مکلف ہو گا۔

حوالہ جات
---------

1. ↑  اصطلاحاتِ اصولِ فقہ، افتخار احمد قاسمیؔ بستوی
**دیوان کوڑا مل مہاراجا بہادر** (متوفی 1752) اٹھارویں صدی کے پنجاب میں مغلوں کا ایک وفادار افسر تھا۔

پیدائش اور ابتدائی حیات
-----------------------

چگھ خاندان کے ایک اروڑا دلو رام کا بیٹا تھا۔ دلو رام موجودہ پاکستان کے ضلع جھنگ کے شہر شور کوٹ کے ایک قریبی گاؤں کا رہائشی تھا۔ کوڑا مل کی ابتدائی حیات کے بارے میں بہت کم معلومات دستیاب ہیں۔ عبرت نامہ کے مصنف مفتی علی الدین نے اس کا ذکر کوڑا مل اروڑا قانون گو ملتان کے نام سے کیا ہے۔ ایسا لگتا تو کہ ہے بھی اپنے باپ اور دادا کی رح ملتان کے محکمہ مسلط کا اہلکار عنیزہ قانون گو تھا۔

ترقی
----

بعد یوں یہ لاہور آگیا اورسینئر ملٹری جنرل اور درباری کے عہدے پر پہنچا۔

کوڑا مل کے بارے میں سب سے پہلا ذکر اس کے ہم عصر شاہ نواز خان (1699–1757) ماسرال عمرہ میں کیا۔ شاہ نواز خان کے مطابق کوڑا مل نے اس وقت کے لاہور اور ملتان کے گورنر زکریا خان کے حکم پر 1738 میں پناہ بھٹی کے خلاف ایک مہم کی قیادت کی تھی۔ پناہ بھٹی دھاوڑیاں کے ایک گروہ کا سردار تھا۔ راوی کے کناروں سے شمال تک اور مغرب میں حسن ابدال تک کا سارا مغربی پنجاب اس کے رحم و کرم پر تھا۔ اسے مقابلے کے بعد بالآخر گرفتار کر لیا گیا اور بعد ازاں سولی پر لٹکا دیا گیا۔

ملتان کا دیوان
--------------

زکریا خان نے کوڑا مل کو ملتان کا دیوان تعینات کر دیا۔ 1746 کے اوائل میں لاہور کے گورنر یحی خان کے عہد میں جب لاہور کے دیوان لکھپت رائے نے سکھوں سے مقابلے میں مارے گئے اپنے بھائی جسپت رائے کی موت کا بدلہ لینے کے لیے سکھ قوم کو ختم کرنے کی قسم کھائی اور اس سلسلے میں پہلے قدم کے طور پر لاہور کے سکھوں جن میں زیادہ تر گھریلو ملازم اور چھوٹے دکان دار تھے کو گرفتار کر کے قتل کرنے کا حکم دیا تو کوڑا مل نے لاہور کے بااثر ہندووں کو ساتھ لے کر لکھپت رائے سے ان بے گناہ سکھوں کی جان بخشی کی درخواست کی جو بے سود ثابت ہوئی اور ان تمام گرفتار شدہ سکھوں کو 10 مارچ 1746 کو قتل کر دیا گیا۔
لکھپت رائے خود ایک بڑی فوج لے کر سکھوں سے مقابلے کو نکلا جو جنگلوں اور پہاڑوں میں روپوش تھے۔ لکھپت رائے کی سکھوں کے خلاف یہ مہم یکم مئی 1746 میں ختم ہوئی جس میں لگ بھگ سات ہزار سکھ مقتول ہوئے اور تین ہزار کو گرفتار کر لیا گیا جنہیں بعد میں لاہور لے جاکر قتل کر دیا گیا۔ اس حادثے سے دل برداشتہ ہوکر کوڑا مل ملتان چلا گیا جہاں اس وقت یحی خان کو چھوٹا بھائی شاہ نواز خان گورنر تھا۔ نومبر 1746 میں دونوں بھائیوں میں ایک خانگی لڑائی شروع ہو گئی نتیجتا یحی خان کو راہ فرار اختیار کرنا پڑی۔ شاہ نواز خان 21 مارچ 1747 کو لاہور کا گورنر بنا اور اس نے کوڑا مل کو لاہور کا دیوان مقرر کر دیا۔ لیکن 11 جنوری 1748 کو احمد شاہ درانی نے لاہور پر قبضہ کر لیا اور ایک افغان سردار جملہ خان کو اپنا گورنر اور لکھپت رائے کو دیوان لاہور تعینات کر دیا۔ لاہور پر احمد شاہ کے قبضے کی وجہ سے شاہ نواز کو دلی فرار ہونا پڑا۔ مگر 12 مارچ 1748 کو سرہند کے قریب مانو پور کی جنگ میں شکست کھانے کے بعد احمد شاہ کو واپس اپنے ملک جانا پڑا۔ معین الملک جسے سکھوں نے میر منوں کا نام دیا
مغل سرکار کی طرف سے لاہور کا گورنر مقرر ہوا۔ کوڑا مل کو نہ صرف دیوان بحال کیا گیا بلکہ صوبہ ملتان کا ڈپٹی گورنر بھی بنا دیا گیا۔ لکھپت رائے کو گرفتار کر کیا گیا اور اس پر تیس لاکھ جرمانہ کیا گیا جس کا وہ صرف ایک ہی حصہ ادا کر پایا۔ کوڑا مل نے بقیہ رقم ادا کر کے اسے سکھوں کے حوالے کر دیا جنھوں بے اسے ایک کوٹھڑی میں بند کر دیا جہاں وہ چھ ماہ تک بھوک پیاس اور ذلت برداشت کرتا مر گیا۔

حوالہ جات
---------

* کوڑا ملّ، دیوان، مہاراجا بہادر سروت : سکھ دھرم وشوکوش، پبلیکیشن بیورو، پنجابی یونیورسٹی، پٹیالہ
’’ گہری شام کی بیلیں‘‘ اردو کے ممتاز اُستاد شاعر جناب یزدانی جالندھری کے صاحبزادے حامد یزدانی کا دوسرا اُردو شعری مجموعہ ہے جسے 2007 میں ادارہ الاشراق لاہور پاکستان نے آغا نثار کے بنائے سرورق کے ساتھ شائع کیا۔

اس مجموعہ میں حامد یزدانی کی ’’ ابھی اک خواب رہتا ہے‘‘ کے بعد کی نظمیں اور غزلیں شامل ہیں جن میں سے اکثر یورپ کے مختلف شہروں میں کہی گئی ہیں۔   اس کتاب کا پیش لفظ معروف شاعر اور نقاد ڈاکٹر خورشید رضوی نے جبکہ اس کا فلیپ ڈاکٹر ضیا الحسن نے تحریر کیا ہے۔

ڈاکٹر خورشید رضوی کے الفاظ میں: ’’ حامد کے ہاں جذبہ، تجربہ اور کرافٹ سب یکجان ہو کر ایسی برجستگی پیدا کرتا ہے کہ شعر سیدھا دل میں اُتر جانے اور ضرب المثل کی سی شان اختیار کر جانے کی صلاحیت پیدا کرلیتا ہے‘‘۔

ڈاکٹر ضیا الحسن ، حامد کی شاعری کو تخلیقی حُسن سے معمور منفرد شاعری قرار دیتے ہوئے اُنہیں عہدِ حاضر کے اہم شعرا میں شمار کرتے ہیں۔

منتخب تخلیقات:

پیاری امی کے نام ( ایک نظم )

یاد پے ،

ان دنوں

کھیلنے کو کھلونے کچھ اتنے زیادہ نہ ہوتے تھے ،

بس تیری اک نرم مسکان سے

کھیلتے کھیلتے

میرا بچپن سنہری ھوا

جانے کیوں

مجھ کو لگتا ہے ، میں آج بھی تیری انگلی پکڑ کر ہی چلتا ہوں

لمحہ لمحہ بدلتی ہوئی زندگی کو

ترے خواب آنچل میں

چھپ چھپ کے تکتا ہوں

حیرت سے آنکھیں جھپکتا ہوں

میں آج بھی ...!

--------

حامد یزدانی

( نظمیہ انتساب)

۔۔۔۔۔۔۔۔۔۔۔۔۔۔۔۔۔۔۔۔۔۔۔۔

غزل

تنِ خاکی پرِ کاہِ بیاباں جان رکھا تھا

اِسی مشکل کو ہم نے عمر بھر آسان رکھا تھا

نگاہوں میں دہکتے موسموں کی راکھ اڑتی ہے

وہ منظر کیا ہوئے جن میں گلِ پیمان رکھا تھا

بہت سادہ سی اک دیوار تھی دیوارِ ہستی بھی

مِرے ہونے کی حیرت نے مجھے حیران رکھا تھا

اور اب دیکھیں تو گہری شام کی بیلیں سی پھیلی ہیں

ابھی اس کارنس پر دھوپ سا گلدان رکھا تھا

کچھ ایسا بوجھ تھا حامد مِری آنکھیں نہ کھلتی تھیں

کہ آنکھوں پر کسی کے خواب کا احسان رکھا تھا

حامد یزدانی

سیاح

..........

کس قدر شور ہے!

راکھ ہوتی ہوئی خامشی ٹوٹتی ہی نہیں

ریزہ ریزہ بکھرتی ہوئی سوچ ہوتے ہوئے، آگ کے پیڑ

کاغذ کے دونوں طرف

صف بہ صف جل رہے ہیں مگر

پھیکے پھیکے منقش جھروکوں سے نیچے لپکتی ہوئی شام

اس شہر کا رنگ ہے

سیدھی سادی محبت کی ٹوٹی ہوئی چوکھٹیں

ریزہ ریزہ بکھرتی ہوئی سوچ کی ٹکڑیاں

گھر کے دروازے پر

کوڑے کرکٹ کے مانند بکھری پڑی ہیں

مگرخاک روب آج چھٹی پہ ہیں

ملگجی سرخ اینٹوں کے فٹ پاتھ پر خواب کی راکھ کا ڈھیر ہے

خواب کی راکھ کے ڈھیر سے کچھ پرے

اک تعفن میں لب دوختہ

پردہ آرا بس اسٹاپ پر

بنچ پر لفظ ہیں

ایک دوجے میں باہم گتھے

ایک دوجے میں باہم پھنسے

آخری بس کدھر رہ گئی ؟

لفظ آواز ھونے کی جلدی میں ہیں

میں تو سیاح ہوں

درد کی سرمئی کوچ سے محو نظارہ ھوں

لفظ کے شہر کی رات کا

درد کی سرمئی کوچ کیوں زرد ھونے لگی؟

نظم کی آخری سطر کیوں گرد ھونے لگی ؟

....

حامد یزدانی
**مولانا خواجہ محمد یار فریدی** علمائے اہلسنت میں بلند مقام پر فائز ہیں۔ اردو فارسی اور سرائیکی کے صوفی شاعر تھے۔

نام ونسب
--------

اسم گرامی:محمد یار۔تخلص:محمداوربلبل۔سلسلہ نسب اس طرح ہے خواجہ محمد یار فریدی بن مولانا عبد الکریم بن محمد یار بن محمد حسن بن محمد کبیر بن قاضی محمدمحسن بن قاضی ابوالعلی محمد یعقوب بن محمد یوسف بن ولی محمد۔آپ کاسلسلہ نسب زیدبن عون بن مولا علی کرم اللہ وجہہ الکریم کے واسطے سے خاندان بنی ہاشم تک پہنچتاہے۔آپ کاخاندانی تعلق "قطب شاہی اعوان"سے ہے۔

ولادت
-----

آپ کی ولادت باسعادت 1300ھ،مطابق 1883ء کو"گڑھی اختیار خان" ضلع رحیم یارخان میں مولاناعبدالکریم کے گھرہوئی۔

تحصیل علم
---------

ابتدائی تعلیم اپنے علاقے میں حاصل کی،اس کے بعد جلال پورمیں قرآن مجید،اورفارسی کی ابتدائی چندکتابیں پڑھیں،ابتدائی اساتذہ میں مولانا رحمت اللہ،مولانا محمد حیات اور مولانا تاج محمودشامل تھے۔اس کے بعد چاچڑاں شریف میں خواجہ غلام فرید کے مدرسے میں داخل ہوئے،اور علوم دینیہ کی تحصیل کی اور 19سال کی عمر میں سند فراغت حاصل کرلی۔

بیعت و خلافت
------------

آپ سلسلہ عالیہ چشتیہ نظامیہ میں خواجہ غلام فرید کے دست اقدس پر بیعت ہوئے۔ خواجہ صاحب کے وصال کے بعد ان کے صاحبزادے خواجہ محمد بخش المعروف نازک کریم کی خدمت میں رہ کر دس سال تک کسبِ فیض کیا اوران کے وصال کے بعد ایک زمانہ تک ان کے صاحبزادے خواجہ محمد معین الدین کی خدمت میں رہے اور اجازت و خلافت سے مشرف ہوکر اپنے وطن گڑھی اختیار خاں چلے گئے اور علوم و معارف کے دریا بہائے۔

سیرت وخصائص
-----------

سفیر عشقِ مصطفٰی،عاشقِ خیرالوریٰ،صاحبِ علم الہدیٰ،واعظِ خوش مقال،یادگاراسلاف،پرورۂ نگاہِ خواجہ معین،فیض یافتہ خواجہ غلام فرید،حافظِ مثنوی مولائے روم،محسن اہلسنت، علامہ مولانا خواجہ محمد یارفریدی ایک ہمہ جہت شخصیت کے مالک تھے۔تمام علوم پرمہارت تامہ حاصل تھی،لیکن آپ کو مدحتِ مصطفٰی،اور فن خطابت میں جو شہرت ومقام حاصل ہواوہ آپ ہی کاخاصہ ہے۔پنجاب میں بالعموم اورپورے ہندوستان میں بالخصوص آپ کے مواعظِ حسنہ کی دھوم مچی ہوئی تھی۔اس وقت کوئی بھی بڑاپروگرام آپ کی شرکت کے بغیرنامکمل تصورکیاجاتاتھا۔ایک مرتبہ توبریلی شریف میں امام اہلسنت کی موجودگی میں بیان فرمایا،ابھی خطبہ ہی شروع کیاتھاکہ امام اہلسنت نے اٹھ کرآپ کے گلے میں پھولوں کاہارڈالااورفرمایا:"سرِآمدواعظینِ پنجاب"۔

شعری ذوق
--------

اُردو، فارسی، ، عربی اور سرائیکی زبان کے شاعر تھے ان کا تخلص بلبل تھا

* دیوان محمودی الموسوم بہ انوار فریدی (1938ء) ، ، ، (شاعری) میں دیوان ہے

وفات
----

آپ کاوصال 1948ءکولاہورمیں ہوا۔اس وقت حالات کے پیش نظر میاں میر کے آستانہ عالیہ کی دیوارکے ساتھ بیرونی جانب امانتاً دفن کیا گیا،تقریباً چھ ماہ بعد آپ کو"گڑھی اختیارخان "میں موجودہ روضہ مبارک سے متصل جگہ میں سپردخاک کیا گیا۔14سال بعدموجودہ مزارمبارک میں منتقل کیا گیا۔جب قبرکشائی ہوئی تودیکھنے والے حیرت میں تھے کہ اتناعرصہ بیت گیا،خاک نشینی کادورانیہ اتناطویل مگر جسم بالکل صحیح سالم تھا

اب آپؒ کے پوتے اور خواجہ غلام نازک کریمؒ کے صاحبزادے خواجہ غلام قطب الدین فریدی صاحب اس سلسلے کو پروان چڑھانے میں دن رات محنت کر رہے ہیں

تاریخِ وصال
-----------

آپ کاوصال 14رجب المرجب 1367ھ،مطابق 24/مئی 1948ء ،بروزپیرکوہوا۔آپ کامزارشریف "گڑھی اختیار خان"تحصیل خان پور ،ضلع رحیم یارخان ،پنجاب ،پاکستان میں مرجع خلائق ہے۔

حوالہ جات
---------

1. ↑  بہار چشت: محمد اسحاق قریشی ص161
2. ↑  بہار چشت: محمد اسحاق قریشی ص187
3. ↑  وفیات نعت گویان پاکستان:صفحہ 100،ڈاکٹر محمد منیر سلیچ: نعت ریسرچ سنٹر کراچی
4. ↑  تذکرہ اکابر اہل سنت: محمد عبد‌الحکیم شرف قادری:صفحہ 512 نوری کتب خانہ لاہور
ایلن رچرڈسن (پیدائش: 6 مئی 1975ء) ایک سابق انگریز کرکٹ کھلاڑی ہے جو ورسیسٹر شائر کے باؤلنگ کوچ ہیں۔ وہ ڈربی شائر، واروکشائر، مڈل سیکس اور ورسیسٹر شائر کے لیے کھیلے۔

### سوانح عمری

رچرڈسن نے اسٹافورڈ کالج اور ڈرہم یونیورسٹی میں تعلیم حاصل کی۔ ایک اوپننگ باؤلر، اس نے 1995ء میں ڈربی شائر کے لیے فرسٹ کلاس ڈیبیو کیا اور، اگرچہ اس نے بلے سے کوئی شراکت نہیں کی، لیکن اس کی تین وکٹوں نے صلاحیت ظاہر کی۔ اس نے 1998ء میں مائنر کاؤنٹی چیمپئن شپ میں اسٹافورڈ شائر کے لیے ایک میچ کھیلا۔ وہ پہلی بار 1999ء میں کاؤنٹی چیمپئن شپ میں وارکشائر کے لیے نمودار ہوئے اور 2000ء میں پہلی ٹیم میں جگہ بنائی۔ واروکشائر نے اگلے سال سیکنڈ ڈویژن میں اعلیٰ مقام حاصل کرنا تھا اور سیزن 2002ء میں ڈویژن ون میں واپسی پر، وہ دوسرے نمبر پر سیزن ختم کرکے بہت متاثر کیا۔ اگرچہ اگلے چند سالوں تک اس کی گیند بازی کم سے کم تھی، لیکن مڈل سیکس میں منتقل ہونے نے ان کے کیریئر کو زندہ کر دیا اور اسے ثابت کیا کہ وہ پورے سیزن میں فٹ رہنے کے قابل ہیں۔ مڈل سیکس کو اپنی ڈویژن ون جگہ کو مستحکم کرنے کی تلاش میں، رچرڈسن نے 2005ء کے پورے سیزن میں مضبوطی سے کھیلا، حالانکہ اس نے 2006ء میں صرف ایک میچ کھیلا تھا۔ رچرڈسن واروکشائر ٹیم کے ٹیلنڈ بلے باز تھے اور مڈل سیکس کے ساتھ اس کردار کو جاری رکھا۔

### کیریئر

2009ء کے سیزن کے اختتام پر، مڈل سیکس کے لیے صرف چھ کاؤنٹی چیمپیئن شپ کھیل کھیلنے کے بعد، رچرڈسن نے دو سال کے معاہدے پر ووسٹر شائر کے لیے دستخط کیے تھے۔ اسے مڈل سیکس میں کوچنگ/پلے نگ رول کی پیشکش کی گئی تھی لیکن اس نے گھر کے قریب کھیلنا جاری رکھنے کی خواہش ظاہر کی۔ 2012ء میں، رچرڈسن کو 2011ء کے سیزن میں اپنی کارکردگی کے لیے وزڈن کرکٹرز آف دی ایئر میں سے ایک قرار دیا گیا۔ مئی 2013ء میں نو دنوں میں اس نے لگاتار میچوں میں 24 وکٹیں حاصل کیں: کنٹربری میں کینٹ کے خلاف 41 کے عوض 5 اور 22 کے عوض 7، پھر ورسیسٹر میں گلوسٹر شائر کے خلاف 37 کے عوض 8 اور 70 کے عوض 4، مشترکہ اعداد و شمار 84.2–29–170–24۔ 6 جنوری 2014ء کو، رچرڈسن نے وارکشائر کا نیا بولنگ کوچ بننے کے لیے کرکٹ سے ریٹائرمنٹ کا اعلان کیا۔ رچرڈسن سٹوک سٹی فٹ بال کلب کے تاحیات پرستار ہیں۔

مزید دیکھیے
-----------

* کرکٹ
* فرسٹ کلاس کرکٹ
* ڈربی شائر کاؤنٹی کرکٹ کلب کے کھلاڑیوں کی فہرست

حوالہ جات
---------
**محمد فاروق** انگریزی:Mohammad Farooq(پیدائش: 08 اپریل 1938ءجوناگڑھ، گجرات، بھارت)پاکستانی کرکٹر ہیں جنھوں نے پاکستان کی طرف سے 7 ٹیسٹ میچ کھیلے محمد فاروق 1960ء کی دہائی میں پاکستان کے تیز ترین گیند بازوں میں سے ایک تھے، لیکن ان کا کیریئر مختصر تھا۔

### فرسٹ کلاس کرکٹ

انھوں نے فرسٹ کلاس کرکٹ کا پہلا سیزن 1959-60ء میں اپنے نام کیا۔ اپنے تیسرے فرسٹ کلاس میچ میں انھوں نے 87 رنز (6/87) اور 5/98 کے عوض 6 وکٹیں لے کر کراچی کو قائد اعظم ٹرافی کے فائنل میں فتح دلائی۔

### ٹیسٹ کیرئر

انھیں 1960/61ء میں پاکستانی ٹیم کے ساتھ دورہ بھارت کے لیے منتخب کیا گیا اور پہلا ٹیسٹ کھیلا، جس میں پہلی تین ہندوستانی وکٹیں حاصل کیں اور 46 اوورز میں 139/4 کے ساتھ مکمل کیا۔ تاہم، پاکستان نے دوسرے ٹیسٹ کے لیے ان کی جگہ ایک بلے باز کو شامل کیا اور وہ پانچویں ٹیسٹ تک ٹیم میں واپس نہیں آئے، جب انھوں نے دو وکٹیں حاصل کیں۔ اس نے 1962ء میں انگلینڈ کا دورہ کیا۔ وہ ابتدائی کاؤنٹی میچوں میں کامیاب رہے اور لارڈز میں دوسرے ٹیسٹ کے لیے ٹیم میں شامل ہونے پر 4/70 لیے، جس میں ٹیڈ ڈیکسٹر اور کین بیرنگٹن کی وکٹیں بھی شامل تھیں، دونوں یکے بعد دیگرے گیندوں پر کیچ ہوئے۔ تاہم محمد فاروق سے بہت زیادہ گیند بازی کرنے کو کہا گیا اور تیسرے ٹیسٹ کے بعد وہ زخمی ہو گئے اور اس دورے میں مزید حصہ نہیں لیا۔ اس نے دو سال سے زیادہ فرسٹ کلاس کرکٹ نہیں کھیلی، لیکن 1964/65ء کے سیزن میں واپس آئے۔ ڈومیسٹک کرکٹ میں اچھی فارم دکھانے کے بعد وہ دورہ نیوزی لینڈ کے خلاف ٹیسٹ ٹیم میں واپس آئے۔ وہ تین ٹیسٹ میچوں کی سیریز میں دونوں طرف سے سب سے کامیاب بولر تھے، انھوں نے 25.30 رنز فی وکٹ کی اوسط سے 10 وکٹیں حاصل کیں۔ راولپنڈی میں پہلے ٹیسٹ میں، انھوں نے 2/57 اور 3/25 لیے اور کریز پر جاتے ہوئے جب پاکستان 9 وکٹوں پر 253 رنز بنا چکا تھا، اس نے 47 رنز بنائے، جو ان کا فرسٹ کلاس کا سب سے بڑا اسکور ہے، دسویں وکٹ کی شراکت میں اس نے صلاح الدین کے ساتھ مل کر 54 منٹ میں 65 رنز بنائے۔سیریز کے تیسرے ٹیسٹ کے بعد، جسے پاکستان نے 2-0 سے جیتا، اس نے مزید فرسٹ کلاس کرکٹ نہیں کھیلی۔

### اعداد و شمار

محمد فاروق نے پاکستان کی طرف سے 7 ٹیسٹ میچوں کی 9 اننگز میں 4 مرتبہ ناٹ آئوٹ رہ کر 85 رنز بنائے۔ 47 ان کا سب سے زیادہ سکور اور 17.00 کی اوسط فی اننگ تھی۔ محمد فاروق نے 33 فرسٹ کلاس میچز کی 31 اننگز میں 17 بار ناٹ آئوٹ رہ کر 173 رنز بنائے۔ اس طرح انھیں فی اننگز 12.35 کی اوسط حاصل ہوئی۔ بولنگ کے شعبے میں انھوں نے 682 رنز دے کر 21 وکٹ سمیٹے۔ 4/70 کسی ایک اننگ میں' 82/5 کسی ایک میچ میں ان کی بہترین بولنگ تھی۔ انھیں ٹیسٹ میچوں میں فی وکٹ 32.47 کی اوسط حاصل ہوئی جبکہ فرسٹ کلاس میچوں میں 26.98 تھی جبکہ ان کی فرسٹ کلاس میچوں میں ان کی وکٹوں کی تعداد 123 تھی جس کے لیے انھیں 3319 رنز دینے پڑے۔ 87/6 کی بہترین کارکردگی فرسٹ کلاس میچوں میں نمایاں مقام دلوا گئی تھی

مزید دیکھیے
-----------

* کرکٹ
* ٹیسٹ کرکٹ
* پاکستان قومی کرکٹ ٹیم
* پاکستان کے ٹیسٹ کرکٹ کھلاڑی

حوالہ جات
---------

1. ↑

بیرونی روابط
------------

* معلومات کھلاڑی: محمد فاروق  ای ایس پی این کرک انفو سے
**جیونی** بندرگاہ خلیج گوادر کے دائیں کنارے واقع ہے۔  

بیس میل شمال مغرب سے ایرانی بلوچستان کی سرحد شروع ہوتی ہے۔ جہاں جدگال قبائل آباد ہیں۔ سردار جیون خان جدگال کا صدر مقام ہونے کی مناسبت سے ان کا نام جیونی پڑ گیا۔ جیونی، بلوچستان کی موزوں ترین بندرگاہ ہے۔ بڑے بڑے جہاز یہاں لنگر انداز نہیں ہو سکتے لیکن ماہی گیر کشتیوں کے لیے ساحل بلوچستان پر یہ محفوظ ترین ٹھکانہ ہے۔  

شکار کے خاص موسم، آڑنگا میں کراچی اور خلیج فارس کی دوسری بندرگاہوں سے ماہی گیر یہاں آکر کھر ماہی یعنی کاڈ کا شکار کرتے ہیں۔ کلمت بندرگاہ کے مغرب میں گزدان کی مشہور چراگاہ ہے، جہاں ایک خاص قسم کی گھاس بکثرت اُگتی ہے اور مقامی آڑنگا کے دنوں میں خشکی سے آنے والی شمالی ہوائیں اس گھاس کا بیج سمندر میں پھیلا دیتی ہیں جو کچھ مچھلیوں کی من بھاتی خوراک ہے۔ یہی وجہ ہے کہ یہ مچھلیاں غول در غول سمندر کے اس حصے میں آپہنچتی ہیں اور انھیں شکار کرنے کے لیے ماہی گیروں کے جتھے ادھر اُمنڈ آتے ہیں۔ *سُر* بندرگاہ بلوچستان کی جنوبی پٹی پر ساحل مکران، بحیرہ عرب کے ساتھ 754 کلومیٹر تک پھیلا ہوا ہے۔

حوالہ جات
---------

1. ↑  پاکستان کی سیر گاہیں شیخ نوید اسلم
ماریہ موٹن ایک پاکستانی امریکی نژاد خوبصورت خاتون ہیں جو مس پاکستان ورلڈ 2006 میں 4 رنر رہیں۔  ماریہ پاکستان کے شہر کراچی میں پیدا ہوئیں۔ پانچ سال کی عمر میں وہ اپنے اہل خانہ کے ساتھ امریکا چلی گئیں اور اس وقت سے وہ امریکا میں مقیم ہیں۔ ماریہ موٹن نے یونیورسٹی آف ہیوسٹن سے ہوٹل مینجمنٹ میں ڈگری حاصل کی۔ ماریہ موتن کی شادی ایک امریکی سے ہوئی ہے اور وہ ٹیکساس کے شہر ہیوسٹن میں رہائش پزیر ہیں۔

### عالمی حسن کے مقابلے

مس پاکستان ورلڈ  اے میں ٹاپ 5 رکھنے کے بعد مس پاکستان ورلڈ آرگنائزیشن نے ماریہ موتن کو 2006 میں مس ٹورازم کوئین انٹرنیشنل پیجینٹ میں پاکستان کی نمائندگی کرنے کے لیے بھیجا ، جہاں انھوں نے 87 دیگر مدمقابلوں میں مس چیریٹی کا ٹائٹل جیتا۔ اس سال کے آخر میں ، انھوں نے مس یونیورس کے مس بیکنی مقابلے میں حصہ لیا جو بیہائی ، چین میں منعقد ہوا۔ اس سے پاکستان اور پوری دنیا میں مسلم کمیونٹی میں غم و غصہ پایا گیا۔ یہ پہلا موقع تھا جب کسی پاکستانی لڑکی نے اسلامی قوم کی نمائندگی کرنے کے باوجود کسی بیکنی پیجینٹ  میں حصہ لیا۔ اس تنازع کی وجہ سے ، ماریہ موٹن نے پوری نشست میں سب سے زیادہ فوٹو گرافر اور انٹرویو لینے والے مدمقابل ہونے کی وجہ سے بہترین ان میڈیا / مس پریس کا اعزاز جیتا۔   ماریہ موٹن اس کے بعد کچھ دوسرے بین الاقوامی مقابلوں میں بھی پاکستان کی نمائندگی کرتی رہیں

### تنازع

2006 میں ماریہ موٹن پر پاکستان کے سرکاری عہدیداروں کی طرف سے مس پاکستان بکنی کا لقب استعمال کرنے پر تنقید ہوئی۔ یہ پہلا موقع تھا جب کسی پاکستانی لڑکی نے قدامت پسند اسلامی قوم کی روایتی رکاوٹوں پر قابو پانے کے لیے بین الاقوامی بیکنی کے مقابلے میں حصہ لیا تھا۔ میڈیا میں جب انھوں نے بیسٹ ان جیت لیا تو مسلم رہنماؤں نے غم و غصے کا اظہار کیا۔ ماریہ کے تنازع نے انھیں سیکسی ساؤتھ ایشین گرلز 2007 کیلنڈر کے سرورق  پر اتارا۔

حوالہ جات
---------

1. ↑   آرکائیو شدہ (Date missing) بذریعہ houstonpress.com (Error: unknown archive URL) *Houston Press*
2. ↑   آرکائیو شدہ (Date missing) بذریعہ fashioncentral.pk (Error: unknown archive URL) Fashion Central
3. ↑  "Mariyah Moten"۔ اخذ شدہ بتاریخ 02 اکتوبر 2014
4. ↑  Oaklander, Mandy. *Houston Press*. Tuesday August 16, 2011. 1 آرکائیو شدہ (Date missing) بذریعہ blogs.houstonpress.com (Error: unknown archive URL). Retrieved on October 20, 2011.
5. ↑  "Archived copy"۔ 16 جولا‎ئی 2011 میں اصل سے آرکائیو شدہ۔ اخذ شدہ بتاریخ 16 دسمبر 2009  الوسيط `|url-status=` تم تجاهله (معاونت) *The Asian Today*
6. ↑   *China Daily*
7. ↑  "A first: Pak Miss Bikini | India News - Times of India"۔ The Times of India
8. ↑  "Archived copy"۔ 27 فروری 2007 میں اصل سے آرکائیو شدہ۔ اخذ شدہ بتاریخ 04 ستمبر 2013  الوسيط `|url-status=` تم تجاهله (معاونت) *Tribune* (Pakistan)
9. ↑  "Archived copy"۔ 22 اپریل 2007 میں اصل سے آرکائیو شدہ۔ اخذ شدہ بتاریخ 04 ستمبر 2013  الوسيط `|url-status=` تم تجاهله (معاونت) *Daily Times*
10. ↑   *Dawn*
11. ↑  "MissIntercontinental.com - The most beautiful women of all continents"
12. ↑   آرکائیو شدہ (Date missing) بذریعہ tribuneindia.com (Error: unknown archive URL) *Tribune* (India)
13. ↑   *Times of India*
14. ↑   *Gulf News*
15. ↑   DNA India
زراعت کو پاکستان کی ریڑھ کی ہڈی مانا جاتا ہے کیونکہ پاکستان ایک زرعی ملک ہے۔ یہ براہِ راست پاکستان کی معیشت پر اثر اندازہوتی ہے۔ زراعت کی وجہ سے پاکستان ہر سال کثیر زر مبادلہ کماتا ہے۔ اور دنیا بھر میں خوراک کی ضروریات کو پورا کرنے میں مدد کرتا ہے۔ پاکستان میں چار موسم گرما، سرما، بہار اور خزاں پائے جاتے ہیں جس کی وجہ سے یہاں پر پھل،سبزیاں،اناج اور خشک میوہ جات کثرت سے پائے جاتے ہیں۔ زراعت پاکستان کی معیشت کا بنیادی ستون ہے۔ پاکستان کی اہم فصلوں میں گندم ، چاول ، مکئی ، گنا، کپاس اور چنا وغیرہ شامل ہیں جو ربیع اور خریف کے موسم میں کاشت کی جاتی ہیں۔ چاول اور گندم پاکستان میں کثیر مقدار میں پائی جانے والی فصلوں میں شامل ہیں ۔ **چاول:** پنجاب میں چاول کی فصل (20 مئی سے لے کر 15 جون) تک کاشت کی جاتی ہے اور چاول کی پیداوار (50 سے 60 من) فی ایکڑ ہوتی ہے ۔ صوبہ پنجاب میں چاول کی کاشت بہت زیادہ رقبے پر کی جاتی ہے۔ یہاں کے چاول کو دنیا بھر میں بہت زیادہ مقبولیت حاصل ہے اور دنیا بھر کے لوگ اسے بہت زیادہ پسند کرتے ہیں۔ **گندم:** پنجاب میں گندم کی کاشت (20 اکتوبر سے لے کر 30 نومبر) تک کی جاتی ہے اور اس کی پیداوار (40 سے 60 من) فی ایکڑ ہوتی ہے۔ پاکستان گندم کو فروخت کرکے کثیر زر مبادلہ کماتا ہے۔
**قومی شاہراہ 544** ، عام طور پر **NH 544 کے** نام سے جانا جاتا ہے ، (پرانا نمبر **این ایچ** **47** )  جنوبی ہندوستان میں ایک 340 کلومیٹر لمبی (210 میل) قومی شاہراہ ہے جو تامل ناڈو کے سالم کو کیرالہ کے شہر کوچی سے جوڑتی ہے ۔ یہ شاہراہ سلیم کوچی کے نام سے بھی جانا جاتا ہے۔ یہ شاہراہ کیرالہ اور تمل ناڈو کی ریاستوں سے گزرتی ہے ، جس سے سلیم ، کوئمبٹور ، پالککڈ ، تھرسور اور کوچی جیسے متعدد اہم شہروں کو ملاتی ہے ۔ یہ قومی شاہراہ 44 کا مجموعہ ہے ، جو ہندوستان کے قومی شاہراہ نیٹ ورک کے شمالی راہداری کی تشکیل کرتا ہے۔ یہ کوئمبٹور کے جنوب سےگزرتی ہے۔ اسے پہلے قومی شاہراہ 47 پر تفویض کیا گیا تھا۔

نگرانی
------

ٹریفک نظام کو بہتر بنانے کی کوشش میں ، کیرالہ روڈ سیفٹی اتھارٹی (کے ایس آر) نے ایک 98 کلومیٹر طویل این ایچ پی-این ایچ بنایا ہے۔ 544 نے ہائی ٹیک آٹومیٹک ٹریفک انفورسمنٹ سسٹم کی تنصیب کا پہلا مرحلہ مکمل کر لیا ہے۔ 8.5 کروڑ روپئے کے منصوبے کے حصے کے طور پر ، 23 سطحوں پر 65 خودکار ٹریفک نفاذ کے نظام قائم کیے جائیں گے۔ نگرانی کی ٹیکنالوجی میں ورچوئل سینسر ، موشن ڈیٹیکٹر ، آگمک سینسر ، لوگو سینسر اور ہائی ریزولوشن کیمرے شامل ہیں۔ نمبر پلیٹوں کی تصاویر 10 میگا پکسل کیمرا کا استعمال کرتے ہوئے کھینچی جائیں گی۔ مرکزی سرور ، جو تمام کیمروں سے منسلک ہوگا ، ڈپٹی ٹرانسپورٹ کمشنر آفس میں قائم کیا جائے گا۔ سڑکوں پر نصب مقناطیسی سینسر خلاف ورزی کی صورت میں کیمرے کو متحرک کریں گے اور مرکزی سرور کو پیغام بھیجیں گے۔ مجرموں کی شناخت کی جائے گی اور گاڑیوں کے اندراج اور رجسٹری پلیٹوں کی بنیاد پر انھیں نوٹس جاری کیے جائیں گے۔ اس پروجیکٹ کو کے ایس آر او کی مالی اعانت حاصل ہے۔ اور محکمہ موٹر وہیکلس کے ذریعہ کالٹرون کی تکنیکی معاونت سے ، 'سڑک کی حفاظت کی دہائی' پر غور کرنے کے فیصلے کے حصے کے طور پر ، 2011-2020 کو لاگو کیا جا رہا ہے۔

ٹول پلازہ
---------

L & AMP T T بائی پاس کے علاوہ تمام ٹول پلازے ، سرشار گلیوں کے ساتھ ، فاسٹیجبل ہیں۔

وکندم ٹول پلازہ (سلیم کے قریب ، تمل ناڈو) وجامنگلم ٹول پلازہ (ایروڈ کے قریب ، تمل ناڈو)

کننور ٹول پلازہ (قریب نیلم پور ، کوئمبٹور ، تملناڈو) (ایل اینڈ ٹی بائی پاس پر 6 ٹول پلازہ - جلد ہی تبدیل کر دیا جائے گا)

پمپمپلم ٹول پلازہ (قریب قریب ویلار ، کیرالہ) پولیکیکر ٹول پلازہ (قریب تھرسور ، کیرالا)

یہ بھی دیکھیں
-------------

نیشنل ہائی وے ڈویلپمنٹ پروجیکٹ کوئمبٹور۔سلیم انڈسٹریل کوریڈور

بیرونی لنک
----------

ہندوستان کی قومی شاہراہ

1. ↑  "National Highways get new numbers"۔ The Hindu۔ 6 September 2015۔ اخذ شدہ بتاریخ 04 فروری 2017
2. ↑  "Rationalization of Numbering Systems of National Highways" (PDF)۔ Govt of India۔ 28 April 2010۔ 01 اکتوبر 2011 میں اصل (PDF) سے آرکائیو شدہ۔ اخذ شدہ بتاریخ 21 اگست 2011  الوسيط `|url-status=` تم تجاهله (معاونت)
**گوت** کسی ذات کی ذیلی تقسیم، خاندان، نسب اور نسل کو کہتے ہیں۔  

گوت سنسکرت لفظ گوترا gotra سے نکلا ہے جس کے معنی sub caste یا قبیلہ کے ہیں۔ راجپوت قوم میں گوت کی اہمیت بہت زیاد ہے۔ اگر کسی راجپوت کو ( کوشش اور تحقیق کے باوجود ) اپنی گوت کا علم نہ ہو تو اس کا راجپوت ہونا مشکوک ہو جاتا ہے۔ اپنے خاندان / نسب / قوم یا قبیلے کے بارے میں جاننا ، علم رکھنا یا جستجو کرنا کوئی معیوب یا دقیانوسی بات نہیں ہے۔ قرآنِ پاک میں ارشادِ باری تعلٰی ہے : "اے لوگو ! ہم نے تمھیں ایک مرد اور عورت سے پیدا کیا ، پھر تمھیں قومیں اور قبیلے بنا دیا تاکہ تم ایک دوسرے کو پہچانو ۔ اللہ کے نزدیک تم میں سب سے زیادہ معزز و مکرم وہ ہے جو تم میں سب سے زیادہ پرہیز گار ہے (حجرات: 13). "مذکورہ آیات میں قبیلے اور شناخت کے بارے میں تو بیان کر دیا گیا ہے لیکن ساتھ میں یہ بھی بیان ہے کہ ہم میں سے بہتر وہ ہے جو زیادہ پرہیز گار ہے۔ اس پوسٹ کو لگانے کا ایک مقصد یہ بھی تھا کہ آج کل کے راجپوت نوجوانوں کی ایک اچھی خاصی تعداد کو اپنی گوت یا sub caste کا علم نہیں ہے۔ اکثر دیکھنے میں آیا ہے کہ جب کسی راجپوت نوجوان سے اس کی گوت کا پوچھا جائے تو انھیں معلوم ہی نہیں ہوتا. اکثر راجپوت اپنے آپ کو رانا راجپوت ، راؤ راجپوت ، راجا راجپوت یا رانگھڑ راجپوت کہہ دیتے ہیں ، رانا ، راؤ ، راجا کوئی گوت نہیں ہے ، یہ سب ٹائٹلز ہیں اور رانگھڑ وہ راجپوت ہیں جو یا تو رانگھڑی زبان بولتے ہیں یا جن کے باپ / دادا کا تعلق ہریانہ سے تھے.

حوالہ جات
---------
**میمو** (MEMU): مسافر گاڑی کے بدلے بھارتی ریلوے کے نئے نظام کا نام ہے مین لین اِلکٹریکل ملٹیپل یونٹ (Mainline Electrical Multiple Units) یعنی میمو ۔ میمو میں ایک سے زیادہ اِلکٹریک موٹور ہیں، اس لیے ملٹیپل یونٹ کہلاتی ہے۔ میمو کی آمد سے سفر میں پیش آنے والی مشکلات میں کمی آئےگی۔ اور وقت میں بھی کمی آئےگی۔ اِس طرح کی تیز رفتار گاڑیوں کو عام طور ہر نو ڈبّے ہوں گے۔ اِس میں سفری ریل گاڑیوں کے مقابلے میں دوگنی گنجائش ہوگی۔ میمو کے لیے موجودہ پلیٹ فارم میں تبدیلی کی کوئی ضرورت نہیں۔ ممبئی کی سبربان ریل گاڑیوں کی شکل و صورت والی میمو کی خصوصیت یہ ہے کہ دونوں سروں میں کنٹرول کیبن موجود ہے۔ انجن شنڈنگ جیسی کئی باتوں سے میمو مستثنیٰ ہے۔ میمو کی دوسری خوبی یہ ہے کہ صفر سے اَسّی کلومیٹر تک جلد سے پہنچ سکتی۔ میمو میں 3000 تا 4000 مسافر سفر کر سکتے ہیں۔ عام طور پر سفری ریل گاڑیوں میں 1500 تا 2000 مسافر سفر کر سکتے ہیں۔ ہفتے میں ایک مرتبہ میمو کی مرمت کرےگا۔ اس کے لیے چھ گھنٹے لگیں گے۔ بھارت میں میمو کی سروس پہلی بار 1995-96ء میں چھتیس گڑھ کے رائے پور اور دُرگ کے درمیان شروع ہوئی۔

مختلف قسم کی میمو
-----------------

* 
* 
* 
*

مزید دیکھیے
-----------

* ریلوے انجن
* ریل نقل و حمل
* ریل کی پٹری
* ریلوے اسٹیشن

حوالہ جات
---------

1. ↑  "SCR starts 2 Memu trains"۔ Times of India۔ July 20, 2011۔ 01 جون 2013 میں اصل سے آرکائیو شدہ۔ اخذ شدہ بتاریخ December 10, 2011  الوسيط `|url-status=` تم تجاهله (معاونت)
2. ↑  Express News Service (December 9, 2011)۔ "Corporation adamant on saving MEMU dream"۔ CNN-IBM۔ 15 جولا‎ئی 2014 میں اصل سے آرکائیو شدہ۔ اخذ شدہ بتاریخ December 10, 2011  الوسيط `|url-status=` تم تجاهله (معاونت)
**رخسانہ میڈیا** ایک افغان خواتین کی میڈیا تنظیم ہے جو نومبر 2020ء میں رخسانہ کی یاد میں بنائی گئی تھی، ایک نوجوان خاتون کو 2015 ءمیں صوبہ غور میں جبری شادی کے بعد عاشق کے ساتھ فرار ہونے پر سنگسار کر دیا گیا تھا۔

تخلیق
-----

*رخسانہ میڈیا* نومبر 2020ء میں خاتون صحافی زہرہ جویا نے افغان خواتین کی کہانیوں پر توجہ مرکوز کرنے کے لیے بنایا تھا۔ "رخشانہ" نام سے مراد صوبہ غور سے تعلق رکھنے والی ایک نوجوان رخسانہ ہے جس پر 2015ء میں زنا کا الزام لگایا گیا تھا اور اسے سنگسار کیا گیا تھا لیپیڈیشن کی ایک ویڈیو بڑے پیمانے پر گردش کر رہی ہے، جس نے بین الاقوامی سطح پر توجہ حاصل کی۔ رخسانہ کا قتل 2010ء کی دہائی کے وسط میں صوبہ غور میں جبری شادیوں سے فرار ہونے والی خواتین یا خواتین کی عصمت دری کا شکار ہونے والے غیرت کے نام پر قتل کے متعدد واقعات میں سے ایک تھا۔

*رخسانہ میڈیا* کی طرف سے شائع کردہ موضوعات میں "خواتین کی تولیدی صحت، گھریلو اور جنسی تشدد اور صنفی امتیاز" شامل ہیں۔ 2021ء کے طالبان کے حملے کے دوران، *رخسانہ میڈیا* نے ان توقعات پر رپورٹ کیا کہ طالبان خواتین کے حقوق کی خلاف ورزی کریں گے اور یہ کہ طلاق یافتہ خواتین جو اکیلی رہ گئی ہیں ان کے طالبان سے خطرہ ہونے کی توقع ہے۔ جولائی 2021ء میں، *رخسانہ میڈیا نے* *ٹائم* اور *دی فلر پروجیکٹ* کے ساتھ مل کر افغانستان کے طالبان کے زیر قبضہ علاقوں میں "ہزاروں" لڑکیوں کو اسکول سے منع کیے جانے کی اطلاع دی، لڑکیوں کے اسکولوں میں اساتذہ کو جان سے مارنے کی دھمکیاں مل رہی تھیں اور انھیں پڑھانے کی اجازت دینے سے انکار کیا گیا تھا۔ رپورٹ کے مطابق صرف 12 سال تک کی لڑکیوں کو ہی اسکول جانے کی اجازت تھی، ان کے لیے نقاب یا برقعہ پہننا لازمی تھا اور قرآن پڑھانے کے اوقات میں اضافہ کیا گیا تھا۔

15 اگست 2021ء کو، کابل کے زوال کی تاریخ کو، *رخسانہ میڈیا نے* اپنی موجودہ دری رپورٹس کے علاوہ، اپنی نیوز ویب گاہ کا انگریزی میں ورژن شروع کرنے کے اپنے منصوبوں کا اعلان کیا۔

سیکیورٹی خطرات
--------------

2021ء کے طالبان کے حملے کے دوران، *رخسانہ میڈیا کی* صحافی خواتین صحافیوں کے قتل کے زیادہ خطرے کی وجہ سے خطرے میں تھیں۔ *کولمبیا جرنلزم ریویو* نے 15 اگست 2021ء کو طالبان کی افواج کے ہاتھوں کابل کے زوال کے بعد افغان صحافیوں اور بالخصوص خواتین صحافیوں کو درپیش خطرات کو بہت زیادہ بتایا۔رخشانہ میڈیا کی بانی زہرہ جوئیا کو 2022ء میں بی بی سی نے 100 بااثر خواتین کی فہرست میں شامل کیا تھا

حوالہ جات
---------
**غدہ** (جمع: غدد اور غدود / gland) اصل میں خلیات کے ایک ایسے متخصص (specialized) مجموعے کو کہا جاتا ہے کہ جو اپنی ذاتی استقلابی ضروریات سے الگ، کسی قسم کے مادے کا یا تو اخراج کرتا ہو اور یا پھر افراز کرتا ہو۔ اسی بات کو باالفاظ دیگر یوں بھی کہہ سکتے ہیں کہ؛ غدہ ایک ایسا عضو ہے کہ جو حیوانی اجسام میں خارج کرنے کے لیے کسی قسم کے مادے یا رطوبت (جیسے کوئی انگیزہ یا دودھ پستانی وغیرہ) کی تالیف یا تخلیق کرتا ہے اور تیاری کے بعد وہ تیار شدہ مادے کو اگر خون میں شامل کرتا ہے تو ایسی صورت میں اس غدہ کو صماوی غدہ کہا جاتا ہے؛ اور اگر کوئی غدہ اپنی تیار کردہ شے کو جسمانی اجواف (cavities) یا جسم کی بیرونی سطح (جلد وغیرہ) پر نکال دیتا ہے یا خارج کردیتا ہے تو ایسی صورت میں اس غدہ کو خارجی غدہ کہا جاتا ہے۔

وجہ تسمیہ
---------

غدہ کا لفظ اردو میں عربی زبان سے ماخوذ ہے اور اس کی جمع غدد کی جاتی ہے جبکہ صفت کو غددی (glandular) کہا جاتا ہے۔ فارسی اور اردو میں غدہ کی جمع غدود اور صفت غدودی بھی رائج ہے، مزید یہ کہ اردو میں غدودوں کا لفظ بھی دیکھنے میں آتا ہے جس کی وجہ سے غدود (اصل میں جمع) کا لفظ غدودوں کی واحد کے ساتھ ابہام پیدا کرتا ہے اور گمان کیا جا سکتا ہے کہ یہی ابہام غدود کے بطور واحد بھی مروج ہوجانے کا سبب بنا ہوگا۔ انگریزی میں gland کا لفظ لاطینی کے glandula سے نکلا ہے جس کے معنی لوزہ (tonsil) کے ہوتے ہیں۔

اقسام
-----

تشریحی اعتبار سے غدود کو دو اہم اقسام میں تقسیم کیا جاتا ہے۔

* صماوی غدود (endocrine glands) -- یہ بے قناتی غدود ہوتے ہیں جو اپنا مادہ براہ راست اپنی سطح (خون) میں نکالتے ہیں۔
* خارجی غدود (exocrine glands) -- یہ قناتی غدود ہوتے ہیں جو اپنا مادہ قنات یا نالی کے ذریعہ سے نکالتے ہیں۔ ان کی تین اقسام ہوتی ہیں
	+ دحر افرز (apocrine)
	+ کامل افرز (holocrine)
	+ جز افرز (merocrine)

مزید دیکھیے
-----------

* لبلبہ
* ذیابیطس

نگار خانہ
---------

* 
* 
* 
* 
* 
*
موضع **دھرنگا** /**درنگہ**(Dharanga)، دریائے ستلج کے کنارے وسطی پنجاب کے ضلع اوکاڑہ کی تحصیل دیپال پور کا ایک سرحدی موضع ہے۔ قریب4/5 کلومیڑ پر انڈیا کی بین الاقوامی سرحد موجود ہے اس لیے اسے سرحدی ممنوعہ علاقہ(Border Ban Area) بھی کہا جا سکتا ہے۔موضع یا دوسرے لفظوں میں4000 ایکٹر پر مشتمل زمین کا ایک ایسا ٹکڑا، جواپنی چھت پر چند ایک بڑی اور کئی چھوٹی چھوٹی بستیوں/پنڈ/دیہات/ کھوؤں کو سجائے ہوئے ہے، قاعدوں اور ضابطوں کی حدود و قیود میں رکھنے کے لیے اسے**موضع دھرنگا**کی لکیروں میں پابند کیا گیا ہے۔ جسے پنجاب ( اوکاڑہ) کے دوسرے 9موضعات دیہہ ،موضع ٹھکر کے منگا (شرق) موضع ستیاجھنگڑ/+موضع مانیکی+موضع مہتاب گڑھ (غرب) موضع سلیمانکی (شرق+جنوب) موضع ٹھکر کے مکھنا(جنوب) موضع علی کے روہیلہ+ٹھکر کے بندہ (شمالا) موضع رکھ بلھلے وال (شمالً/غربً)اور دریائے ستلج نے گھیر ا ہوا ہے۔محکمہ مال کے ریکارڈ میں موضع کانام دھرنگاکے سرکاری نام سے منسوب ہے۔ دھرنگانام کیسے پڑا اس بابت معلوم نہیں-

یہاں پر معروف وٹو خاندان کی ذیلی شاخ ٹھکر کے وٹو بکثرت نفوس موجود ہیں جبکہ موضع میں کئی مشمولہ گاؤں جو سرکار کے نزدیک تو اسی موضع کے نام سے پکارے جاتے ہوں گے مگر عوام کے نزدیک ان کی ایک الگ حیثیت اور شناخت ہوتی ہے۔

ہر گاؤں اپنے اندر ایک الگ تاریخ اور تہذیب کیے ہوئے ہے اور یہی تاریخ اور تہذیب اس کی الگ پہچان ہے۔جیسے (پنڈ/گاؤں) ہاشم کے /ٹھکر کے ہاشم، یہ گاؤں معروف **سردار محمد ہاشم خاں وٹو** جو اپنے وقت کے "Statue of power" تھے کے نام سے منسوب ہے۔ بعد ازاں برٹش دورحکومت میں زمینی اصلاحات کے تحت سردار محمد ہاشم خاں وٹو کی جاگیر کو مختلف موضعات دیہہ میں تقسیم کر دیا گیا اور موضع دھرنگا ضلع منٹگمری کی ایک ذیل میں تبدیل ہو گیا ۔
لیفٹیننٹ جنرل ریٹائرڈ **جاوید اشرف قاضی،** ہلال امتیاز ملٹری، ستارہ بسالت (پیدائش 4 ستمبر 1941، شہر گجرات، چک سدا گاؤں) پاکستان کی پارلیمنٹ میں سینیٹ کے رکن ہیں۔ اپنے فوجی کیریئر کے دوران ، قاضی 1993 سے 1995 تک انٹر سروسز انٹلیجنس اور 1990 سے 1991 تک ملٹری انٹلیجنس کے سربراہ رہے۔ اپنی سیاسی زندگی کے دوران ، جنرل پرویز مشرف کی کابینہ میں وزیر کی حیثیت سے ، پہلے مواصلات اور پھرتعلیم کے شعبوں کی نمائندگی کر چکے ہیں۔

موصوف پر الزام ہے کہ انھوں نے 2001 ءمیں ، پاکستان ریلوے کی لاہور میں واقع قیمتی اراضی ، پاکستانی کمپنی حسنین کوٹکس اور ملیشیا کی ایک فرم کو ، رائل پام کلب بنانے کے لیے ، کوڑیوں کے عوض الاٹ کرنے میں اہم کردار ادا کیا ۔

فوجی کیریئر
-----------

قاضی نے کیڈٹ کالج حسن ابدال سے فارغ ہونے کے بعد پاکستان ملٹری اکیڈمی میں داخلہ لیا ۔ 1962 میں پاکستان آرمی میں کمیشن ملی۔ 1990 میں سابق جنرل مرزا اسلم بیگ کے دور میں ڈی جی ملٹری انٹیلیجنس (ڈی جی ایم آئی) بھی رہا ۔ 1992 میں لیفٹیننٹ جنرل کے عہدے پر ترقی پائی ۔ 1992 سے 1993 تک ماسٹر جنرل آف آرڈیننس (ایم جی او) کی حیثیت سے کام کیا ۔ مئی 1993 میں جنرل عبدالوحید کاکڑ نے قاضی کوآئی ایس آئی کا سربراہ مقرر کیا۔ قاضی نے 1995 میں گوجرانوالہ میں ٹرپل ایکس کور کی کمان سنبھالنے کے لیے آئی ایس آئی کی سربراہی کو خیرآباد کہا۔ قاضی فروری 1996 میں فوج سے ریٹائر ہوا۔

سیاسی کیریئر
------------

قاضی نے 1996 میں سیکرٹری سائنس اور ٹکنالوجی ڈویژن کا عہدہ حاصل کرکے اپنی سیاسی زندگی کا آغاز کیا۔ 1997 تک سابق وزیر اعظم نواز شریف کے ماتحت یہ عہدہ جاری رکھا۔ سابقجنرل پرویز مشرف نے اکتوبر 1999 میں قاضی کو سکریٹری پاکستان ریلویز کے طور پر تعینات کیا۔ 2000 سے 2002 تک قاضی ہاؤسنگ اور ورکس کے علاوہ مواصلات اور ریلوے کا وزیر بھی رہا۔ 2003 میں قاضی نےپاکستان مسلم لیگ (ق) کی ٹکٹ پر سینیٹر کا الیکشن جیتا اور 2004 میں وزیر تعلیم کے عہدہ حاصل کیا اور 2007 میں مسلم لیگ ق کی حکومت ختم ہونے تک اس عہدہ پر فائز رہے۔

تنازعات
-------

سابق آمر جنرل پرویز مشرف کی کابینہ میں وفاقی وزیر تعلیم ہوتے ہوئے ، قاضی کو لے کر ایک تنازع کھڑا ہو گیا جب ایک ٹاک شو میں اس نے بیان دیا کہ قرآن کے 40 حصے ( جز ) ہیں۔

مزید دیکھیے
-----------

* قاضی جاوید

حوالہ جات
---------

1. ↑
2. ↑
3. ↑

بیرونی روابط
------------

* سینیٹر جاوید اشرف قاضی کی پروفائل۔
* لیفٹیننٹ جنرل (ریٹائرڈ) کے ساتھ گول میز ) جاوید اشرف قاضی۔
**کبابیر** (عبرانی: כבביר‎

) حیفا، اسرائیل کا ایک عرب اکثریتی محلہ ہے جس کی عرب آبادی زیادہ تر جماعت احمدیہ مسلمہ کیساتھ تعلق رکھنے والی ہے اور یہود ایک اہم اقلیت ہے۔ یہ محلہ تل ابیب سے تقریباً ساٹھ میل دور، بالکل شمال میں واقع ہے۔

تاریخ
-----

### سلطنت عثمانیہ

ارضِ کبابیر اسرائیل کی وجود سے قبل حیفہ کا سابقہ دیہات الطیرہ کے کچھ علاقوں پر مشتمل تھا۔اسی دور میں یہ زمین ایک مستقل گاؤں بننے سے قبل ایک مزرعہ کے طور پر جانا جاتا تھا۔ عودہ خاندان نے اسی زمین کو تقریباً سنہ 1880ء میں آباد کیا۔:179 سنہ 1934ء میں اس دیہات کو الطیرہ بلدیہ سے الگ کر دیا گیا تھا البتہ اس کی وابستگی الطیرہ گاؤں سے 1948ء جنگ تک تھی، جس کے بعد الطیرہ گاؤں ویران ہو چکا تھا۔:181

### دور اسرائیل

کبابیر الطیرہ بلدیہ کے قریب ایک گاؤں تھا، لیکن 1948ء فلسطینی نکبت کے بعد حیفا ہگانہ کے ہاتھوں میں آنےکے نتیجے میں یہ گاؤں حیفا بلدیہ کے دائرہ سے منسلک ہو گیا اور حیفا شہر کے دیگر علاقوں کی طرح ایک محلہ بن چکا تھا۔:182کہا جاتا ہے کہ کبابیر اور اُس کی آبادی اپنی حفاظت کرتے ہوئے فلسطینی نکبت سے محفوظ رہے اور کرمل کے دیگر علاقوں کے برعکس، کبابیر کو ویران نہیں کیا گیا تھا۔:193 سنہ 1931ء میں کبابیر کی پہلی مسجد کی بنیاد ر کرمل پہاڑ پر رکھی گئی۔ اسی مسجد کو 1970ء میی مسجد محمود میں تعمیر کیا گیا جس کا نام احمدیہ جماعت کے دوسرے خلیفہ مرزا بشیر الدین محمود احمد کے نام پر رکھا گیا۔

حوالہ جات
---------


1. ↑    ویکی ڈیٹا پر  (P1566) کی خاصیت میں تبدیلی کریں"صفحہ کبابیر في GeoNames ID"۔ GeoNames ID۔ اخذ شدہ بتاریخ 18 فروری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)
2. 1 2 3 4  نعمہ بن زئب (2017)۔ The Local History of Kababir in Haifa: Constructing a Narrative of Uniqueness [*کبابیر، حیفا کی مقامی تاریخ: ایک انوکھا قصہ*] (بزبان انگریزی)۔ BRILL
3. ↑  "حيفا: د. جوني منصور - الأحياء العربية في حيفا من التاريخ إلى الواقع" (بزبان عربی)
(انگریزی: Antimatter) ذراتی طبیعیات میں موجود ضد ذرہ (antiparticle) کے نظریے کا اگر وسعت دے کر مادے تک پھیلا دیا جائے تو، ضد مادہ کا نظریہ وجود میں آتا ہے اور اگر کوئی  **ذرہ**  اور اس کا  **ضد ذرہ**  ایک دوسرے کے مقابل آجائیں یا مل جائیں تو  **فنا**  (annihilate) ہوجاتے ہیں اور وہ دونوں، کسی اور ذرہ میں تبدیل ہوجائیں گے جس کے ساتھ تبدیلی کی مقدار میں، آئن سٹائن کی مساوات،   *E = mc2*  کے مطابق توانائی کا اخراج ہوگا۔
اینٹی میٹر اور عام میٹر میں بظاہر کوئی فرق نہیں ہوتا اور کائنات اگر میٹر کی بجائے اینٹی میٹر کی بنی ہوتی تو بھی بالکل ایسی ہی دکھتی جیسا کہ اب دکھ رہی ہے۔
اینٹی میٹر اور عام میٹر کے ایٹمز کے ذرات پر چارج ایک دوسرے کے الٹ ہوتا ہے۔ الیکٹران پر منفی چارج اور پروٹان پر مثبت چارج ہوتا ہے لیکن اینٹی میٹر کے پاس الیکٹرون کا متبادل اینٹی الیکٹران (درست نام پوزیٹران) ہوتا ہے جس پر مثبت چارج ہوتا ہے اور پروٹان کا متبادل اینٹی پروٹان ہوتا ہے جس پر منفی چارج ہوتا ہے۔ لہذا جب بھی عام میٹر یا اینٹی میٹر آپس کے رابطے میں آتے ہیں یا ایک دوسرے سے ٹچ ہوتے ہیں تو ایک دوسرے کے مخالف چارج رکھنے کی وجہ سے یہ ایک دوسرے کو فورا نیست و نابود (annihilate) کر دیتے ہیں اور نتیجے میں (E=mc^2 مساوات کے رو سے) جو انرجی خارج ہوتی ہے اس کی شدت سو فیصد ہوتی ہے۔
سوئزرلینڈ میں واقع سرن (CERN) کے تجرہ گاہ میں تجرباتی مقاصد کے لیے ہر سال بہت ہی معمولی مقدار میں یعنی نینو گرام میں اینٹی میٹر تیار کیا جاتا ہے مگر اس کی تیاری اور حفاظتی اقدامات پر جو مجموعی لاگت آتا ہے وہ بہت ہی زیادہ ہے جس کی وجہ سے اینٹی میٹر نہایت ہی نایاب اور قیمتی مادہ شمار ہوتا ہے۔

بیرونی روابط
------------

* دنیا کے سب سے قیمتی ترین مادے کے ایک گرام کی قیمت 25 ارب ڈالر سے زیادہ ہے۔ اردو پوائنٹ
**منڈے سید** جھنگ شہر سے تقریباََ 45 کلومیٹر شمال مغرب جبکہ تحصیل اٹھارہ ہزاری سے تقریباََ 15 کلومیٹرکے فاصلے پر شمال میں واقع یہ علاقہ دریائے جہلم کے مغربی کنارے پر صرف ایک کلومیٹر کے فاصلے پر آباد ہے۔ منڈے سید کے مشرق میں دریائے جہلم مغرب میں موضع دوسہ شمال میں موضع کوٹ ملدیو اور جنوب میں موضع سوبھیانہ غربی واقع ہے۔

اصل نام:

اس کا پرانا نام ’’اسلام نگر‘‘تھا۔ ایک دفعہ سرکاری آفسران کسی کام کے سلسلے سے یہاں تشریف لائے تو اچھوٹے چھوٹے بچے ن کے ارد گرد  جمع ہو گئے تو ان آفسران نے اس وقت پنجابی زبان کے مقامی لہجے میں پوچھ لیا کہ’’ ایہہ منڈے کیندے نیں‘‘ تو جواب ملا کہ ’’سیداں دے‘‘۔ چونکہ یہاں پر سید قوم کی اکثریت تھی اس لیے بچے بھی انہی کے تھے۔ تو یوں اسلام نگراُس دن سے منڈے سیداں میں تبدیل ہوا اور اب اس کا نام’’ منڈے سید‘‘ ہی پڑ گیا ہے۔

منڈے سید کی آبادی:

حالیہ مردم شماری کے مطابق اس کی کل آبادی تقریباََ تین ہزارافراد اور پانچ سو گھرانوں پر مشتمل ہے۔ پہلے اس سے بھی کہیں زیادہ آبادی تھی چند برسوں سے شروع دریائی کٹاؤ اور آنے والے سیلابوں کی وجہ سے لوگ نقل مکانی کر رہے ہیں جس سے آبادی کم ہو گئی ہے۔

آٹھ چاہ:

یہ علاقہ آٹھ ’’چاہ‘‘پر مشتمل ہے جس میں چاہ باغ والا‘جو حالیہ دریائی کٹاؤ کی زد میں آ کر مکمل طور پر دریا برد ہو چکا ہے،چاہ میاں نماناں‘جو یہاں پر مدفن پیر میاں نماناں کے نام سے منسو ب ہے جس کا سالانہ ثقافتی میلا بھی لگتا ہے۔ اس کے علاوہ چاہ امیر والا،چاہ کھیوے والا،چاہ بستی محمد دی، چاہ بگھڑا، چاہ مچھیانہ اور چاہ بھوگی شامل ہیں۔

سرکاری ادارے

مقامی سطح پر ضروریات کو پورا کرنے کے لیے یہاں حکومت پاکستان نے مختلف محکموں کے مراکز کھول رکھے ہیں ۔

بنیادی مرکز صحت منڈے سید

گورنمنٹ گرلز ایلیمنٹری اسکول منڈے سید

گورنمنٹ بوائز ہائی اسکول کوٹ ملدیو

(1 926میں پرائمری ،جو 1964 میں مڈل اور پھر 1988 میں ہائی ہوا)

گورنمنٹ پرئمری اسکول امیر والا منڈے سید

میں اپنی عزت و مقام بنا رکھا ہے۔

زرعی اہمیت

اس علاقہ کی اہم فصلوں میں گندم ،گنا،کپاس،مکئی،سرسوں،جوار اور باجرہ شامل ہیں جبکہ اہم پھلوں میں امرود ،مالٹے،آم اورجامن شامل ہیں اس کے علاوہ کھجور کے درخت بھی کثرت میں پائے جاتے ہیں ۔

لوگوں کے مزاج

اس کے علاوہ بہت سی دوسری قومیں بھی آباد ہیں۔ منڈے سید کے لوگ بہت ہی ملنسار،ہمدرد،مہمان نواز،ہنس مکھ اور ایک دوسرے کے دکھ درد میں شریک ہونے والے ہیں۔

حوالہ جات
---------

1. ↑  منڈے سید
ماہر تعلیم + صحافی + کالم نگار

پروفیسر وارث میر 1985 میں روزنامہ جنگ سے وابستہ ہو گئے اور نوید فکر کے عنوان سے مستقل کالم لکھنا شروع کر دیا۔ سنسرشپ کے اس دور میں چونکہ براہ راست حکومت پر تنقید سنسر کی نذر ہوجاتی تھی ،چنانچہ وارث میرماہر ابلاغ کار بن کر استعاراتی تحریروں کے ذریعے اپنا پیغام مخاطبین تک پہنچاتے۔

وارث میر جامعہ پنجاب کے شعبہ صحافت سے وابستہ تھے لیکن جابر سلطان کے سامنے کلمہ حق کہنے سے باز نہیں آتے تھے

وصیت
----

یہ کالم عامر میر کی مرتب کردہ کتاب ’’وارث میر کہانی‘‘ میں بھی شامل ہے جس میں بتایا گیا ہے کہ جنرل ضیاء الحق نے 1977میں مارشل لا لگایا اور صحافت پر پابندیاں لگ گئیں تو پروفیسر وارث میر اعلیٰ تعلیم کے لیے برطانیہ چلے گئے۔ وہ سٹی یونیورسٹی لندن میں دورانِ تعلیم بیمار پڑ گئے۔

ایک اسپتال میں ہرنیا کا آپریشن ہوا جو بگڑ گیا اور حالت بہت خراب ہو گئی۔ ڈاکٹروں نے کہا کہ اپنی وصیت لکھ دیں۔ پروفیسر وارث میر نے ایک مختصر وصیت تحریر کی جو کچھ یوں تھی ’’میں اپنی تمام منقولہ اور غیر منقولہ جائداد اپنی اہلیہ کے نام منتقل کرتا ہوں اور اپنے بچوں کو تاکید کرتا ہوں وہ اسلام اور پاکستان کی جنگ جاری رکھیں‘‘۔ یہ وصیت 1978میں لکھی گئی اور اُس وقت تمام بچے اسکول میں پڑھتے تھے لیکن وہ اپنے بچوں سے اسلام اور پاکستان کی جنگ جاری رکھنے کی توقع رکھتے تھے

اعزازات
-------

وہ مشرقی پاکستان پر فوجی آپریشن کے خلاف تھے اور اپنی تحاریر میں بھی اس کا اظہار کیا،

2013ء میں حکومت بنگلہ دیش نے "فرینڈز آف بنگلہ دیش" کے اعزاز سے نوازا، آپ کا فرزند حامد میر بھی صحافی ہے،

پنجاب یونیورسٹی نیو کیمپس کے انڈر پاس کی نسبت پروفیسر وارث میر مرحوم سے کی گئی اور اس کا نام وارث میر انڈر پاس رکھا گیا،

وارث میر کی زیادہ تر انقلابی تحریریں جنرل ضیاء الحق کے مارشل لا دورہی کی تخلیق ہیں جب صحافت پابند سلاسل تھی اورترقی پسندی، حریت اورخرد سے متعلق لکھنے والوں کو ملک دشمن اور غدار قرار دیا جاتا تھا۔ غداری کی یہ تہمت پروفیسر وارث میر پر بھی لگائی گئی لیکن جون 2020 میں سندھ اور پنجاب کی صوبائی اسمبلیوں نے ان کے خلاف ایسے بیہودہ فتوؤں کو مسترد کرتے ہوئے ان کے حق میں قراردادیں منظور کر کے ان کے نظریاتی مخالفین کو جھوٹا ثابت کر دیا۔

وارث میر (حریت فکر کا مجاہد) کے نام سے فرخ سہیل گویندی نے ان کی سوانح حیات لکھی ہے، جو شائع ہو چکی ہے،

تصانیف
------

* فلسفہ خوشامد (پاکستان کی درباری سیاست و صحافت)
* فوج کی سیاست

وفات
----

9 جولائی 1987ء کو وہ پُراسرار حالات میں صرف 48 برس کی عمر میں اچانک انتقال کر گئے۔

حوالہ جات
---------

حوالہ جات

1. ↑
2. ↑
3. ↑  "آرکائیو کاپی"۔ 11 اگست 2020 میں اصل سے آرکائیو شدہ۔ اخذ شدہ بتاریخ 03 اگست 2020  الوسيط `|url-status=` تم تجاهله (معاونت)
**آرتھر کاربیٹ ایڈورڈز** (پیدائش: 10 ستمبر 1871ء)|(انتقال:26 ستمبر 1915ء) ایک انگریز اول درجہ کرکٹ کھلاڑی اور برطانوی آرمی آفیسر تھا۔ ایڈورڈز کو پہلی جنگ عظیم کے دوران کنگز کی اپنی رائل ویسٹ کینٹ رجمنٹ میں دوبارہ شامل کیا گیا تھا، اس کے ساتھ ستمبر 1914ء میں انھیں میجر کا عارضی عہدہ گیا تھا۔ وہ 1 ستمبر 1915ء کو فرانس پہنچا اور ایٹاپلس میں تربیت لینے سے پہلے 8ویں بٹالین کے ساتھ بولون کا سفر کیا۔ 25 ستمبر کو، 8ویں بٹالین نے لوس کی لڑائی میں حصہ لینے کے لیے بیتھون کی طرف مارچ کیا۔ ورمیلس پر حملہ کرنے کا حکم دیا گیا، یہ احکامات 26 ستمبر کی صبح کے وقت حملے میں بدل گئے۔ ہلچ میں ایک مقصد حاصل کرنےکا حکم دیا گیا، ویسٹ کینٹ نے صبح 10:30 بجے حملہ کیا جو ایک میل چوڑا بغیر کسی آدمی کی زمین پر تھا۔ بھاری جانی نقصان اٹھانے کے باوجود، وہ اپنے مقصد تک پہنچ گئے صرف یہ دریافت کرنے کے لیے کہ جرمن خاردار تاروں کے دفاع کو اب بھی برقرار رکھا گیا ہے، اس سے قبل توپ خانے کی بمباری کے باوجود۔ ان کے دائیں طرف کی تقسیم کے ساتھ شدید جانی نقصان ہوا اور مجبوراً پیچھے ہٹنا پڑا، اس کی وجہ سے ویسٹ کینٹ کو ان کے دائیں جانب کے ساتھ ساتھ ان کے سامنے سے مشین گن کی فائرنگ کا سامنا کرنا پڑا۔

### انتقال

آرتھر ایڈورڈز 26 ستمبر 1915ء کو لوس-این-گوہیلے، پا-دو-کالے، فرانس میں کارروائی میں مارا گیا۔ اس کی عمر 44 سال تھی۔اس کی لاش کبھی بھی میدان جنگ سے برآمد نہیں ہوئی تھی اور وہ لوس میموریل میں یادگار ہے۔

مزید دیکھیے
-----------

* کرکٹ
* فرسٹ کلاس
* فوجی سروس کے دوران ہلاک کرکٹ کھلاڑیوں کی فہرست

حوالہ جات
---------

1. ↑  Nigel McCrery (30 July 2015)۔ Final Wicket: Test and First Class Cricketers Killed in the Great War۔ Pen and Sword۔ صفحہ: 141–2۔ ISBN 978-1473864191
لغوی اعتبار سے **ثقہ** کا معنی ہے قابل اعتماد شخص اور اصطلاحی مفہوم میں ثقہ وہ شخص ہے جو اچھے کردار کا مالک ہو اور احادیث کو محفوظ رکھنے کی صلاحیت رکھتا ہو۔

### ثقہ اور ضعیف راوی

#### تعریف

لغوی اعتبار سے ثقہ کا معنی ہے قابل اعتماد شخص اور ضعیف کا معنی ہے کمزور شخص۔ اصطلاحی مفہوم میں ثقہ وہ شخص ہے جو اچھے کردار کا مالک ہو اور احادیث کو محفوظ رکھنے کی صلاحیت رکھتا ہو۔ ضعیف ایک عام اصطلاح ہے جس کا مطلب ہے وہ شخص جس کے کردار یا احادیث کو محفوظ رکھنے کی صلاحیت کے بارے میں کوئی الزام موجود ہو۔

#### اہمیت

یہ فنون حدیث میں سب سے اہم فن ہے کیونکہ اسی کی بنیاد پر حدیث کے صحیح یا ضعیف ہونے کا فیصلہ کیا جاتا ہے۔

مشہور تصانیف

·       صرف ثقہ راویوں کے حالات زندگی پر مشتمل کتب جیسے ابن حبان کی کتاب "الثقات" یا عجلی کی کتاب "الثقات"۔

·       صرف ضعیف راویوں کے حالات زندگی پر مشتمل کتب کثیر تعداد میں ہیں جیسے امام بخاری، نسائی، عقیلی اور دارقطنی کی "الضعفاء"۔ ان کے علاوہ ابن عدی کی "الکامل فی الضعفاء" اور ذہبی کی "المغنی فی الضعفاء" بھی اسی موضوع پر ہیں۔

·       ثقہ اور ضعیف دونوں قسم کے راویوں کے حالات زندگی پر مشتمل کتب بھی کثیر تعداد میں ہیں جیسے امام بخاری کی "تاریخ الکبیر"۔ اس کے علاوہ جرح و تعدیل کی کتابیں بھی ہیں جن میں ابن ابی حاتم کی "الجرح و التعدیل"۔ بعض کتابیں حدیث کی مخصوص کتب کے راویوں کے حالات پر مشتمل ہیں مثلاً عبد الغنی المقدسی کی "الکمال فی اسماء الرجال"۔ اس کو بہتر انداز میں مزی، ذہبی، ابن حجر اور خزرجی نے مرتب کیا ہے۔
یہ کافی ٹھاٹھ کا وکر کھاڈو راگ ہے یعنی اس راگ میں آروہی امروہی کو چھ سروں پر مشتمل روپ میں پیش کیا گیا ہے۔

تاریخ
-----

راگ شدھ بہار حضرت امیر خسرو کی ایجاد ہے۔ روایت ہے کہ زمانہ سلف میں بڑے بڑے گائک جن میں میاں تان سین، بیجوباورا اور سوامی ہری داس شامل ہیں، اس کو گایا کرتے تو موسم چزاں دیکھتے ہی دیکھتے موسم بہار میں تبدیل ہو جاتا اور واقعہ یہ ہے کہ راگ بہار کے سروں کے امتزاج اور تکرار سے بھی موسم بہتر کی رنگینی اور اور دلکشی نمایاں ہوتی ہے۔

تاثر
----

اس راگ کو موسم بہار کا راگ کہتے ہیں۔ اس راگ میں بندش کیے ہوئے خیال اور ااستھائیاں اور دھرپد وغیرہ بھی موسم بہار کا روح ہرور اور نظر نواز منظر پیش کرتے ہیں۔ اس راگ کو مختلف راگوں سے ملا کر گئی ایک بہاریہ انگ کے راگ بنائے گئے ہیں، جن میں بھیروں بہار، ہنڈول بہار، بسنت بہار، جوگ بہار وغیرہ مشہور ہیں۔

آروہی آمروہی
------------

اس راگ کی آروہی امروہی درج ذیل ہیں:

**آروہی**: سا - ما - پا - گا - ما - نی - دھا - نی - سا
  
**امروہی**: سا نی پا ما پا گا ما رے سا

حوالہ جات
---------

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ۔200
**چیڈل** ( سٹاکپورٹ کے میٹروپولیٹن بورو ، گریٹر مانچسٹر، انگلینڈ کا ایک گاؤں ہے۔ چیشائر کی تاریخی کاؤنٹی کی حدود کے اندر یہ سٹاک پورٹ میں چیڈل ہلمے، گیٹلی ، ہیلڈ گرین اور چیڈل ہیتھ اور مانچسٹر میں ایسٹ ڈڈزبری سے ملتی ہے۔ بمطابق 2011[update]ء اس کی مجموعی آبادی 14,698 تھی۔ 

 گیٹلی روڈ، چیڈل 1908ء میں

### تاریخ

پراگیتہاسک زمانے سے اس علاقے میں انسانی قبضہ رہا ہے جو اب چیڈل ہے۔ تہذیب کا قدیم ترین ثبوت لوہے کے زمانے کے دفن ٹیلے ہیں جن کا تعلق جنھوں نے برطانیہ پر قبضہ کیا تھا۔ بعد میں اس علاقے پر بریگینٹس نے قبضہ کر لیا جس کی سرگرمی کلہاڑی کے ٹکڑوں کی صورت میں دریافت ہوئی۔ پہلی صدی میں رومیوں نے اس علاقے پر قبضہ کیا اور ان کے سکے دریافت ہوئے ہیں۔ ساتویں صدی کے دوران سینٹ چاڈ نے اس علاقے میں تبلیغ کی۔  1873ء میں دریائے مرسی اور مکر بروک کے سنگم کے قریب ان کے لیے ایک پتھر کی کراس ملی تھی ۔

حوالہ جات
---------

1. ↑  "Cheadle & Gatley Ward 2011 Census.Retained Feb 2015"۔ 15 ستمبر 2022 میں اصل سے آرکائیو شدہ۔ اخذ شدہ بتاریخ 15 ستمبر 2022  الوسيط `|url-status=` تم تجاهله (معاونت)
2. ↑  Clarke, p.1
3. ↑  Squire, p.1